Šv. Cecilija Europoje laikoma vargonininkų, instrumentų gamintojų, muzikantų, dainininkų ir poetų globėja.  Lapkričio 22-oji yra šv. Cecilijos diena, todėl mūsų progimnazija nuo 2012 m. turi gražią tradiciją paminėti šią dieną.

**IX progimnazijos 1-4 klasių mokinių chorų festivalis**

**„GIESMĖS MUS KELIA IR GAIVINA“,**

**skirtas religinės muzikos, poezijos ir chorų globėjai šv. Cecilijos garbei**

*Renginio organizatorė: muzikos mokytoja Loreta Palavenienė*

*Renginio globėja: tikybos mokytoja sKristina*

*Šventės partneriai: progimnazijos vadovai, 1-4 klasių mokytojai ir mokiniai*

Kadaise moteris gyveno,

Dora krikščionė ir teisi.

Šventa malda širdis tukseno,

 Šviesi šviesi šviesi.

Vardu Cecilija ji buvo,

Vardu gražiausiu visų.

Nuo piktos rankos žuvo,

Nebuvo mirti jai baisu.

 Į mirtį ji drąsiai ėjo,

 Ją pasitiko su giesme.

 Poetų, chorų ji globėja,

 O mes jos pėdom einame.

Cecilija Cecilija Cecilija,

Suskambo mūsų balsuose.

Su juo gyvenimas idilija

Ir žemėje, ir dausose.

Smagiausia šventė būna tada, kai patys esame jos dalyviai. Šiandien   savo meninius pasiekimus  parodys didelis būrys progimnazijos mokinių.

Nedaugžodžiaukime: „Mažiau kalbų, daugiau muzikos.“

* Artėja žiema. Ar žinote, kas gali uždegt ledinę širdį?

**Progimnazijos 1-4 kl. „Angelaičių“ choras atliks muzikinį kūrinį „ATEIK“, žodžiai ir muzika Vitos Liaudanskaitės – Vaitkevičienės.**

* Progimnazijos 5-8 kl. Šokių studija atliks ritualinį šokį „Meilė ateina“ (Love Comes)

*\* Turime svečią. Žodį kviečiame tarti Šiaulių Švč. Mergelės Marijos Nekaltojo Prasidėjimo parapijos kleboną Gintarą Joniką. Klebonas Gintaras buvęs mūsų mokyklos kapelionas.Tikimės, kad smagu buvo sugrįžti…*

Būkim dėkingi už tai, kad gyvenam,
Oru kvėpuojam, girdim ir matom.
Kad kojomis savo pasauliu keliaujam,
Dievo gerumo nuolat ragaujam.

Šiandien dėkokim ir garbinkim Dievą,
Savo širdim, jėgomis, visa siela!
Sekime Kristaus keliu iš širdies,
Ir Jis būtinai mus į dangų nuves.

**SKELBIU CHORŲ FESTIVALIŲ PRADŽIĄ.**

**Kviečiame visus bendrai giesmei „Štai ši diena“, muz. ir žodž. Rick Shelton**

Dėkokim Dievui, kad mus myli,
Kad turime šeimas, draugus,
Kad jaučiam šilumą, ramybę,
Kad kelias veda link dangaus.

* Dievo meilė tokia didelė, ją mes visi nešiojame savo širdyse.

**1b klasės mokiniai atliks giesmę „Dievo meilė tokia didelė“**

Dievas atsiuntė mane į žemę,
Kad suprasčiau čia buvimo esmę,
Kad paliesčiau žemės grumstelius
Ir kad aplakstyčiau pamiškės kelius.
Davė Dievas kūną, davė ir jausmus,
Davė man suprasti kas yra brangus;
Davė Dievas meilę, didelę labai,
Kad draugams dalinčiau ją apsčiai.

* Dievui reikia mūsų. Jam reikia mūsų labiau nei dangaus, labiau negu jūros, labiau negu žemės

**Progimnazijos antrokai atliks kūrinį „Dievui reikia manęs“**

Šypsos kas rytą mums Dievo saulė,
Švietus kadaise rojaus gėlėms.
Dieve, sukūręs gražų pasaulį,
Didelė tavo meilė žmonėms!

* Savo meile nuoširdžia nuo ryto aušros iki vakaro žaros Jėzus apgaubia mus ir gyvena mūsų širdyse.

**Progimnazijos trečiokai atliks kūrinį „Nuo ryto aušros“**

Dieve, koks gražus dangus,
Danguje matau skrajojančius paukščius,
Ačiū Tau už tą dangaus žydrynę,
Kurioje ir debesų daug prisipynę,
Ačiū Tau, kad leidi tai matyti,
Kad viršūnės medžių nuo rasos lašelių švyti.

* Artėja Adventas. Visi stengiamės, kad Dvasia Šventoji Šventoji uždegtų mūsų širdis laukimui, kūdikėlio Jėzaus gimimui.

**Progimnazijos ketvirtokai atliks kūrinį „Ateik, o Dvasia šventoji“.**

*Turime viešnią – pas mus svečiuojasi buvusi progimnazijos mokinė Meda Mikalauskaitė. Ji dabar mokosi Panevėžio Juozo Miltinio gimnazijoje 11 klasėje… Meda mums paruošė giesmę. Šiandien nori mus visus pasveikinti šia švente ir padrąsinti, kad stiprintume savo tikėjimą ir pasitikėjimą giesmės jėga.*

*Atliks Jaunimo giesmę „Jėzus Kristus – mano viltis“.*

Maldoj palenksiu aš kelius
Ir tarsiu Viešpačiui žodžius,
Kurie pripildo mano širdį,
Ir aš tikiu, kad Viešpats girdi.

* **PABAIGA – VISŲ BENDRA GIESMĖ MALDA „TĖVE MŪSŲ“**

**Festivalis artėja į pabaigą. Žodis progimnazijos pavaduotojai Ligitai**

 **Sveikinimai – klasėms įteikiamos padėkos, knygos…**

 **Mokytojams vedusiems renginį – gėlės žiedas😊**

Šventė baigėsi. Klausėmės nuostabios muzikos ir skambių jaunųjų  atlikėjų balsų. Linkime visiems šv. Cecilijos ir Dievo palaimos♥